Õiend Maamaksust vabastamise korrale Narva linnas
Maamaks on riiklik maks, mille määramine ja reguleerimine tuleneb Maamaksuseadusest. Kuni 31.12.2012.a. kehtiva Maamaksuseaduse § 11 redaktsiooni alusel võib kohalik omavalitsus vabastada maamaksust seaduses määratud isikuid (pensionärid, represseeritud isikud ja maamaksuseaduse §-s 10 sätestatud maakasutajad). 
Käesoleval ajal kehtib Narva Linnavolikogu 21.12.2010.a määrusega nr 42 kinnitatud “Maamaksust vabastamise kord Narva linnas”. Vastavalt nimetatud korrale võib maamaksust vabastada 2 kategooria pensionäre, kes on Rahvastikuregistris registreeritud Narva linna elanikena, kes saavad Riikliku pensionikindlustuse seaduse alusel pensioni ja represseerituga võrdsustatud isikud okupatsioonirežiimide poolt represseeritud isiku seaduse alusel ning kelle kasutuses on elamumaa Narva linna haldusterritooriumil. Kasutatavast maast võib maksust vabastada mitte rohkem kui 0,3 ha. Maksuvabastuse summa ei tohi ületada 13 eurot aastas. Maksuvabastuse taotleja esitab kirjaliku avalduse, mille linnavalitsus vaatab läbi ja võtab vastu otsuse linnavolikogu poolt kehtestatud ulatuses ja korras. 
Alates 2013. aastast jõustub Maamaksuseaduse § 11 uus redaktsioon. Maamaksuseaduse muudatustega alates 1. jaanuarist 2013 kaotatakse maamaks linnas, alevis ja alevikus 1500 ruutmeetri ja hajaasustuses kuni kahe hektari ulatuses kodualuselt maalt, kui maksumaksja elukoht on maal asuvas elamus (Maamaksuseaduse §11 lõiked 1-4). 
Maamaksuseaduse § 11 lõigetele 5 ja 6 alusel võib kohalik omavalitsusüksus täiendavalt vabastada isikuid maamaksust omavalitsusüksuse volikogu poolt kehtestatud korras ja ulatuses. Sellest tulenevalt omavalitsusüksus võib vabastada maamaksust represseeritud isikuid (pensionäridele antakse maamaksust vabastust riigi poolt). Võttes aluseks 2012.aasta andmeid linnas kehtiva korra muutmisel täiendavat maamaksust vabastamist antakse kokku summas 41 eurot. 
Maamaksuseaduse muudatuste jõustumisega on vajalik muuta linnas kehtivat maamaksust vabastamise korda. 
Maamaksuseaduse muutmisega vähenevad maamaksu laekumised omavalitsusüksuse eelarvesse. Vabariigi Valitsus on valmistanud ette Maamaksuseaduse ja Tulumaksuseaduse muudatused, millega suurendatakse maa maamaksust vabastamise kompenseerimiseks kohalikele omavalitsusüksustele laekuva tulumaksu määra.

Raissa Lihhuša

Rahandusameti direktor

29.10.2012
